CELEX: 32016R0613
Language: et
Date: 2016-04-19 00:00:00
Title: Komisjoni rakendusmäärus (EL) 2016/613, 19. aprill 2016, teatavate kaupade klassifitseerimise kohta kombineeritud nomenklatuuris

21.4.2016   
               
               
                  ET
               
               
                  Euroopa Liidu Teataja
               
               
                  L 105/8
               
            KOMISJONI RAKENDUSMÄÄRUS (EL) 2016/613,
      19. aprill 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:
      
                  (1)
               
               
                  Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt nõukogu määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. aprill 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  EÜT L 256, 7.9.1987, lk 1.
      
         (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Alumiiniumist toode (nn monitorihoidja), mis koosneb kahest vardast, liigendühendustest ja kinnitusdetailidest toote mõlemas otsas.
                     Toote üks ots kinnitatakse seina, laua või siini külge ja teine ots monitori külge.
                     Toode võimaldab reguleerida selle külge kinnitatud monitori kõrgust, külgsuunalist asendit ja kaugust. Monitori saab liigutada igas suunas, nii nagu kasutaja soovib. Samuti saab kaablid korralikult toote sisse peita.
                     Toodet saab kasutada ka tahvelarvutite, telefonide jne jaoks.
                     Vt pilti (*).
                  
                  
                     7616 99 90 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7616 , 7616 99  ja 7616 99 90  sõnastusega.
                     Toodet ei või klassifitseerida rubriiki 8428  tõste-, siirde- ega teisaldusmehhanismina, kuna toote peamine otstarve on tagada selle külge kinnitatud seadme soodne kasutus ergonoomilisest seisukohast. Varda külge kinnitatud seadet ei käsitseta rubriigis 8428  tähendatud viisil (vt HSi selgitavad märkused, rubriik 8428 ).
                     Kuna toote külge saab kinnitada eri liiki seadmeid, ei või seda klassifitseerida ka rubriigi 8473  osade ja tarvikutena, mida kasutatakse üksnes või peamiselt rubriikide 8469 –8472  seadmete juures.
                     Kuna toode ei täida ühtegi funktsiooni eraldi ja sõltumatult mis tahes muust selle külge kinnitatud seadmest, ei või toodet klassifitseerida ka rubriigi 8479  mujal nimetamata eriotstarbeliseks seadmeks ning mehhanismiks (vt ka HSi selgitavad märkused, rubriik 8479 , kolmas lõik, punkt A).
                     Seega tuleb toode klassifitseerida CN-koodi 7616 99 90  alla kui muu alumiiniumtoode.
                  
               
            (*)  Pilt on üksnes illustratsiooniks.